ประกาศคณะกรรมการควบคุมการขนส่งทางบกกลาง ฉบับที่ 1683 (พ.ศ. 2549) เรื่อง กำหนด (ปรับปรุง) เส้นทางสำหรับการขนส่งประจำทางด้วยรถโดยสาร หมวด 1 ในเขตกรุงเทพมหานครและจังหวัดที่มีเส้นทางต่อเนื่อง สายที่ ต. 15 มีนบุรี-มหาวิทยาลัยเกษตรศาสตร์ เป็น มีนบุรี-จตุจักร และให้มีรายละเอียดเส้นทางแยกช่วงมีนบุรี-บางบัวทอง

ประกาศคณะกรรมการควบคุมการขนส่งทางบกกลาง
ประกาศคณะกรรมการควบคุมการขนส่งทางบกกลาง
ฉบับที่
๑๖๘๓ (พ.ศ. ๒๕๔๙)
เรื่อง
กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด
๑ ในเขตกรุงเทพมหานครและจังหวัดที่มีเส้นทางต่อเนื่อง
สายที่
ต. ๑๕ มีนบุรี-มหาวิทยาลัยเกษตรศาสตร์ เป็น มีนบุรี-จตุจักร
และให้มีรายละเอียดเส้นทางแยกช่วงมีนบุรี-บางบัวทอง[๑]
 

ตามที่ได้มีประกาศคณะกรรมการควบคุมการขนส่งทางบกกลาง
ฉบับที่ ๑๒๕๕ (พ.ศ. ๒๕๔๓) ประกาศ ณ วันที่ ๒๐ พฤศจิกายน ๒๕๔๓ กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
(รถตู้ปรับอากาศ) หมวด ๑ ในเขตกรุงเทพมหานครและจังหวัดที่มีเส้นทางต่อเนื่อง สายที่
ต. ๑๕ มีนบุรี-มหาวิทยาลัยเกษตรศาสตร์ นั้น

คณะกรรมการควบคุมการขนส่งทางบกกลางได้พิจารณาเห็นสมควรให้ปรับปรุงเส้นทางดังกล่าว

ฉะนั้น อาศัยอำนาจตามความในมาตรา ๑๙ (๒) แห่งพระราชบัญญัติการขนส่งทางบก
พ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลาง ในการประชุม ครั้งที่ ๑๑/๒๕๔๙
เมื่อวันที่ ๖ มิถุนายน ๒๕๔๙ จึงให้กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด ๑ ในเขตกรุงเทพมหานครและจังหวัดที่มีเส้นทางต่อเนื่อง สายที่ ต. ๑๕ มีนบุรี-มหาวิทยาลัยเกษตรศาสตร์
เป็น มีนบุรี-จตุจักร และให้มีรายละเอียดเส้นทางแยก ช่วงมีนบุรี-บางบัวทอง โดยให้ใช้รายละเอียดเส้นทาง
ดังต่อไปนี้

สายที่
ต. ๑๕ มีนบุรี-จตุจักร
เริ่มต้นจากตลาดมีนบุรี ไปตามถนนสีหบุรานุกิจ ถนนรามอินทรา
ถึงอนุสาวรีย์หลักสี่ แยกซ้ายไปตามถนนพหลโยธิน จนสุดเส้นทางที่จตุจักร
ช่วงมีนบุรี-บางบัวทอง เริ่มต้นจากตลาดมีนบุรี
ไปตามถนนสีหบุรานุกิจ ถนนรามอินทรา ถึงอนุสาวรีย์หลักสี่ แยกซ้ายไปตามถนนพหลโยธิน แยกขวาไปตามถนนงามวงศ์วาน
ถนนรัตนาธิเบศร์ แยกขวาไปตามถนนบางกรวย-บางบัวทอง จนสุดเส้นทางที่ตลาดบางบัวทอง


ประกาศ
ณ วันที่ ๔ กรกฎาคม พ.ศ. ๒๕๔๙
คำรบลักขิ์
สุรัสวดี
รองปลัดกระทรวงคมนาคม
หัวหน้ากลุ่มภารกิจด้านการขนส่ง
ประธานกรรมการควบคุมการขนส่งทางบกกลาง









































นันทนา/ผู้จัดทำ
๒๑ สิงหาคม ๒๕๔๙

[๑]
ราชกิจจานุเบกษา เล่ม ๑๒๓/ตอนที่ ๘๐ ง/หน้า ๑๗๑/๑๗ สิงหาคม ๒๕๔๙